करीना और सैफ की शादी को लेकर सारा अली खान ने किया चौंकाने वाला खुलासा, कहा- मां के पास दौड़कर गई थी...  
सारा अली खान ने सैफ की शादी को लेकर किया खुलासा
इंटरव्यू के दौरान किया चौंकाने वाला खुलासा
सोशल मीडिया पर जमकर वायरल हो रहा है वीडियो
बॉलीवुड एक्ट्रेस सारा अली खान (Sara Ali Khan) ने अपनी पहली फिल्म 'केदारनाथ' से ही लाखों लोगों का दिल जीत लिया था. सारा अली खान अकसर कार्तिक आर्यन (Kartik Aaryan) के साथ रिलेशनशिप को लेकर यूं तो हमेशा सुर्खियों में रहती हैं, लेकिन इस बार सारा किसी और वजह से ही खबरों में बनी हुई हैं. दरअसल, हाल ही में, एक्ट्रेस  सारा अली खान का एक वीडियो सोशल मीडिया पर जमकर वायरल हो रहा  है. इस वीडियो में सारा ने अपने पापा सैफ अली खान (Saif Ali Khan) और करीना कपूर(Kareena Kapoor) की शादी को लेकर कई खुलासे किए हैं.
A post shared by Sara Ali Khan (@saraalikhan95fs) on Oct 11, 2019 at 9:07am PDT
एक्ट्रेस सारा अली खान (Sara Ali Khan) ने एक इंटरव्यू में करीना (Kareena Kapoor Khan) और सैफ की शादी को लेकर खुलकर बातें की. इस दौरान उन्होंने सैफ की शादी को लेकर कहा, 'मुझे अच्छे से याद है, जब मेरे पापा ने मुझे बताया कि वो शादी कर रहे हैं. ये सुनकर मैंने पहली चीज की, कि मैं अपनी मां के पास दौड़कर गई और मैंने उनसे पूछा कि मैं क्या पहनूंगी. मेरी मां ने ये सुनकर कहा कि हे भगवान, तुम क्या पहनोगी.'
सारा अली खान (Saif Ali Khan) ने आगे कहा, 'मुझे लगता है कि चाहे मेरे पापा हो या मैं, मेरे पापा हमेशा मुझे कंफर्टेबल महसूस कराते हैं और मेरी मां वह बहुत सपोर्टिव हैं और करीना कभी मेरी मां बनने की कोशिश नहीं करतीं, वो मेरे पापा की पत्नी हैं और हम दोस्त हैं. सबसे बड़ी बात है कि वह मेरे पापा से प्यार करती हैं और मैं अपने पापा से प्यार करती हूं. तो कहीं-ना-कहीं हम एक-दूसरे से प्यार करते हैं.'
सोशल मीडिया पर वायरल हो रहे इस वीडियो को सारा अली खान (Sara Ali Khan) के फैन क्लब ने अपने इंस्टाग्राम एकाउंट पर शेयर किया है. सारा अली खान के इस वीडियो पर लोग खूब रिएक्ट कर रहे हैं. वहीं अगर वर्क फ्रंट की बात करें, तो जल्द ही एक्ट्रेस, वरुण धवन (Varun Dhawan) के साथ फिल्म 'कुली नंबर 1' में नजर आएंगी.